Billingham
Store norske leksikon,Geografi,Verdens geografi,Europa,Storbritannia og Nord-Irlands geografi
Billingham er en by i Storbritannia, Yorkshire, North Riding, og inngår i den større byregionen Teesside. Byen har 35 165 innbyggere i 2011.
Da første verdenskrig brøt ut medførte den store etterspørselen etter eksplosiver en sterk ekspansjon av Billingham, blant annet ble det anlagt kjemiske fabrikker for å produsere ammoniakk. Etter krigen ble anleggene omgjort til å produsere kunstgjødsel. Kullgruver var lenge den største industrien, men den siste kullgruven ble nedlagt på slutten av det tjuende århundre.I dag er petroleumsraffineri og petrokjemisk industri viktige arbeidsplasser, der olje fra Ekofisk i Nordsjøen blir ført iland.